Hvem står bag Singles Day?
Fire kinesiske studerende fandt angiveligt på Singles Day som en mærkedag tilbage i 1993, og i 2009 øjnede Jack Ma, der står bag Alibaba Group (det kinesiske svar på Amazon), så nogle spændende muligheder i konceptet. Det kunne blive en stor kinesisk shoppingdag fyldt med rabatter og tilbud, mente han. Derefter gik det stærkt, og det er hurtigt blevet et verdenskendt udsalg, som også kaldes for "11.11 Global Shopping Festival".